Kamu bisa jelasin ke aku soal Pendudukan Jerman ke atas Albania dalam bahasa melayu?

Pendudukan Jerman ke atas Albania berlaku antara tahun 1943 dan 1944 semasa Perang Dunia II. Sebelum perletakan senjata antara Itali dan angkatan tentera Bersekutu pada 8 September 1943, Albania telah berada dalam kesatuan personal secara de jure dan dibawah penguasaan de facto Kerajaan Itali. Selepas perletakan senjata dan Itali keluar dari pakatan Paksi, angkatan tentera Jerman memasuki Albania dan ia menjadi jajahan takluk Jerman, mewujudkan negara klien, iaitu Kerajaan Albania (Albania: Mbretëria Shqiptare; Jerman: Königreich Albanien).

Pihak Jerman lebih menyukai nasionalis Balli Kombëtar daripada Raja Zog I yang Legalis dan pendudukan ini diperkuatkan oleh kerjasama antara mereka dan Jerman. Albania dibawah pendudukan Jerman kekal menguasai kawasan yang diterimanya semasa pemerintahan Itali, termasuk sebahagian besar Kosovo, serta bahagian Barat Macedonia, bandar Tutin di Serbia dan sejalur wilayah Timur Montenegro. Adalah dasar Balli Kombëtar untuk meletakkan semua wilayah berpenduduk Albania dibawah satu negara.